origenes.contra-celsum 6.68
Διόπερ ἐὰν ἔρηται ἡμᾶς Κέλσος , πῶς οἰόμεθα γνωρίζειν τὸν θεὸν , καὶ πῶς πρὸς αὐτὸν σωθήσεσθαι · ἀποκρινούμεθα ὅτι ἱκανός ἐστιν ὁ τοῦ θεοῦ λόγος , γενόμενος τοῖς ζητοῦσιν αὐτὸν ἢ τοῖς ἐπιφαινόμενον αὐτὸν παραδεχομένοις , γνωρίσαι καὶ ἀποκαλύψαι τὸν πατέρα , πρὸ τῆς παρουσίας αὐτοῦ οὐχ ὁρώμενον . τίς δ᾿ ἄλλος σῶσαι καὶ προσαγαγεῖν τῷ ἐπὶ πᾶσι θεῷ δύναται τὴν τοῦ ἀνθρώπου ψυχὴν ἢ ὁ θεὸς λόγος ; ὅστις „ ἐν ἀρχῇ πρὸς τὸν θεὸν “ ὢν διὰ τοὺς κολληθέντας τῇ σαρκὶ καὶ γενομένους ὅπερ „ σὰρξ “ „ ἐγένετο “ „ σὰρξ , “ ἵνα χωρηθῇ ὑπὸ τῶν μὴ δυναμένων αὐτὸν βλέπειν καθὸ „ λόγος “ ἦν καὶ „ πρὸς θεὸν “ ἦν „ καὶ θεὸς ἦν . “ καὶ σωματικῶς γε λαλούμενος καὶ ὡς „ σὰρξ “ ἀπαγγελλόμενος ἐφ᾿ ἑαυτὸν καλεῖ τοὺς ὄντας σάρκα , ἵν᾿ αὐτοὺς ποιήσῃ πρῶτον μορφωθῆναι κατὰ λόγον τὸν γενόμενον σάρκα , καὶ μετὰ τοῦτο αὐτοὺς ἀναβιβάσῃ ἐπὶ τὸ ἰδεῖν αὐτὸν , ὅπερ ἦν πρὶν γένηται „ σάρξ “ · ὥστε αὐτοὺς ὠφεληθέντας καὶ ἀναβάντας ἀπὸ τῆς κατὰ σάρκα εἰσαγωγῆς εἰπεῖν τό · „ εἰ καὶ Χριστόν ποτε κατὰ σάρκα ἐγνώκαμεν , ἀλλὰ νῦν οὐκέτι γινώσκομεν . “ „ σὰρξ “ οὖν „ ἐγένετο , “ καὶ γενόμενος „ σὰρξ “ „ ἐσκήνωσεν ἐν ἡμῖν “ οὐκ ἔξω γινόμενος ἡμῶν , σκηνώσας δὲ καὶ γενόμενος ἐν ἡμῖν οὐκ ἔμεινεν ἐπὶ τῆς πρώτης μορφῆς , ἀλλ᾿ ἀναβιβάσας ἡμᾶς ἐπὶ τὸ λογικὸν „ ὑψηλὸν ὄρος “ ἔδειξεν ἡμῖν τὴν ἔνδοξον μορφὴν ἑαυτοῦ καὶ τὴν λαμπρότητα τῶν ἐνδυμάτων αὐτοῦ καὶ οὐχ ἑαυτοῦ γε μόνου ἀλλὰ καὶ τοῦ πνευματικοῦ γε νόμου , ὅς ἐστιν „ ἐν δόξῃ “ ὀφθεὶς μετὰ Ἰησοῦ „ Μωϋσῆς “ . ἔδειξε δ᾿ ἡμῖν καὶ πᾶσαν προφητείαν , οὐδὲ μετὰ τὸ ἐνανθρωπῆσαι ἀποθνῄσκουσαν ἀλλ᾿ ἀναλαμβανομένην εἰς οὐρανὸν , ἧς σύμβολον Ἠλίας ἦν . ὁ δὲ ταῦτα θεωρήσας εἴποι ἂν τό · „ ἐθεασάμεθα τὴν δόξαν αὐτοῦ , δόξαν ὡς μονογενοῦς παρὰ πατρὸς , πλήρης χάριτος καὶ ἀληθείας . “ Κέλσος μὲν οὖν ἰδιωτικώτερον ἀνέπλασεν ἃ οἴεται ἡμᾶς λέξειν πρὸς τὸ πύσμα αὐτοῦ · πῶς οἰόμεθα γνωρίσειν τὸν θεὸν , καὶ πῶς σωθήσεσθαι πρὸς αὐτόν ; ἡμεῖς δὲ εἴποιμεν ἂν τὰ προεκκείμενα .
Lemmas: διόπερ ἐάν ἔρομαι ἐγώ ξελσυς , πῶς οἴομαι γνωρίζω ὁ θεός , καί πῶς πρός αὐτός σῴζω · ἀποκρίνω ὅτι ἱκανός εἰμί ὁ ὁ θεός λόγος , γίγνομαι ὁ ζητέω αὐτός ἤ ὁ ἐπιφαίνω αὐτός παραδέχομαι , γνωρίζω καί ἀποκαλύπτω ὁ πατήρ , πρό ὁ παρουσία αὐτός οὐ ὁράω . τίς δέ ἄλλος σῴζω καί προσάγω ὁ ἐπί πᾶς θεός δύναμαι ὁ ὁ ἄνθρωπος ψυχή ἤ ὁ θεός λόγος ; ὅστις „ ἐν ἀρχή πρός ὁ θεός “ εἰμί διά ὁ κολλάω ὁ σάρξ καί γίγνομαι ὅς „ σάρξ “ „ γίγνομαι “ „ σάρξ , “ ἵνα χωρέω ὑπό ὁ μή δύναμαι αὐτός βλέπω καθό „ λόγος “ εἰμί καί „ πρός θεός “ εἰμί „ καί θεός εἰμί . “ καί σωματικός γε λαλέω καί ὡς „ σάρξ “ ἀπαγγέλλω ἐπί ἑαυτοῦ καλέω ὁ εἰμί σάρξ , ἵνα αὐτός ποιέω πρῶτος μορφόω κατά λόγος ὁ γίγνομαι σάρξ , καί μετά οὗτος αὐτός ἀναβιβάζω ἐπί ὁ ὁράω αὐτός , ὅς εἰμί πρίν γίγνομαι „ σάρξ “ · ὥστε αὐτός ὠφελέω καί ἀναβαίνω ἀπό ὁ κατά σάρξ εἰσαγωγή λέγω ὁ · „ εἰ καί Χριστός ποτέ κατά σάρξ γιγνώσκω , ἀλλά νῦν οὐκέτι γιγνώσκω . “ „ σάρξ “ οὖν „ γίγνομαι , “ καί γίγνομαι „ σάρξ “ „ σκηνόω ἐν ἐγώ “ οὐ ἔξω γίγνομαι ἐγώ , σκηνόω δέ καί γίγνομαι ἐν ἐγώ οὐ μένω ἐπί ὁ πρῶτος μορφή , ἀλλά ἀναβιβάζω ἐγώ ἐπί ὁ λογικός „ ὑψηλός ὄρος “ δείκνυμι ἐγώ ὁ ἔνδοξος μορφή ἑαυτοῦ καί ὁ λαμπρότης ὁ ἔνδυμα αὐτός καί οὐ ἑαυτοῦ γε μόνος ἀλλά καί ὁ πνευματικός γε νόμος , ὅς εἰμί „ ἐν δόξα “ ὁράω μετά Ἰησοῦς „ Μωϋσῆς “ . δείκνυμι δέ ἐγώ καί πᾶς προφητεία , οὐδέ μετά ὁ ἐνανθρωπέω ἀποθνῄσκω ἀλλά ἀναλαμβάνω εἰς οὐρανός , ὅς σύμβολον Ἠλίας εἰμί . ὁ δέ οὗτος θεωρέω λέγω ἄν ὁ · „ θεάομαι ὁ δόξα αὐτός , δόξα ὡς μονογενής παρά πατήρ , πλήρης χάρις καί ἀλήθεια . “ ξελσυς μέν οὖν ἰδιωτικός ἀναπλάσσω ὅς οἴομαι ἐγώ λέγω πρός ὁ πύσμα αὐτός · πῶς οἴομαι γνωρίζω ὁ θεός , καί πῶς σῴζω πρός αὐτός ; ἐγώ δέ λέγω ἄν ὁ προέκκειμαι .